

**Συνάντηση με τον Πρόεδρο της ΕΑΚ στον ΚΟΑ**

Συνάντηση με τον Πρόεδρο της Ένωσης Αθλητικογράφων Κύπρου Ηρόδοτο Μιλτιάδους είχε ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης την Παρασκευή 16 Σεπτεμβρίου στα γραφεία του ΚΟΑ. Παρόντες ήταν επίσης τα μέλη του ΔΣ ΚΟΑ Κάλλη Χατζηιωσήφ και Σωτήρης Αδάμου, καθώς και η Λειτουργός ΚΟΑ Στέφανη Γουήλερ.

Στο επίκεντρο της συνάντησης βρέθηκε η Γιορτή των Αρίστων που διεξάγεται κάθε χρόνο υπό την αιγίδα του ΚΟΑ και που φέτος συμπίπτει με την συμπλήρωση 50 χρόνων ζωής της ΕΑΚ. Συζητήθηκαν γενικότερα οι δράσεις της Ένωσης για τον εορτασμό των 50χρονων και άλλα ζητήματα που συνδέουν ΚΟΑ και ΕΑΚ, όπως το Συνέδριο ΕΑΚ-ΠΣΑΤ που θα γίνει στην Κρήτη τον Νοέμβριο και η συνέχιση της συνεργασίας ΚΟΑ-ΕΑΚ με την υπογραφή νέας συμφωνίας.